Wen: Maak potjielesse maklik met dié prettige boekKenners meen een maklike manier om kinders aan die nuwe idee van potjielesse voor te stel, is om vir hulle boekies daaroor te lees. Foto: Esté Meyer Jansen/Maroela Media. Selfstandige toiletmaniere is ŉ reusemylpaal in enige kleuter se lewe. Dit verg wilskrag en selfvertroue van ŉ kind terwyl ouers sakke vol geduld en aanmoediging moet gebruik om ŉ sukses van potjielesse te maak. Kenners meen een maklike manier om kinders aan die nuwe idee van potjielesse voor te stel, is om vir hulle boekies te lees daaroor. Sally Lloyd-Jones, die skrywer van topverkoperkinderboeke, se Op die potjie, gou! is een van hierdie boeke wat ouers kan gebruik in hul gereedskapkissie om potjielesse interessant en prettig te maak. In dié boek is dit nie net hasie wat op pad is na die potjie nie, selfs ŉ ballerina olifant en kangaroe is deel van die groep. In die rymende potjieboek word almal na die potjiepartytjie uitgenooi, insluitende die jong lesertjie deur ŉ spieël op die laaste bladsy van die boek. Elsa Silke het die pragtige Afrikaanse rymvertaling verskaf en Anita Jeram het die klassieke illustrasies gedoen. Uitgewer: Human & Rousseau Prys: R150* *Prys onderworpe aan verandering Baie geluk aan Roxanne van Staden van Brakpan, Leoni Klingenberg van Pretoria en Deserisé Cocklin-Viljoen van Stilfontein wat die wenners van hierdie kompetisie is. Julle geskenkpakkies word binnekort uitgestuur. Oops! We could not locate your form.